title: 2014/683/ES: 2014 m. rugsėjo 25 d. Tarybos sprendimas, kuriuo skiriamas Regionų komiteto Jungtinei Karalystei atstovaujantis narys

text:
30.9.2014

               LT

               Europos Sąjungos oficialusis leidinys

               L 284/48

         TARYBOS SPRENDIMAS
   2014 m. rugsėjo 25 d.
   kuriuo skiriamas Regionų komiteto Jungtinei Karalystei atstovaujantis narys

      (2014/683/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2014 m. kovo 11 d. Tarybos sprendimu 2014/C 74/01 (3) Andrew LEWER paskirtas nariu iki 2015 m. sausio 25 d.;

               (2)

               pasibaigus Andrew LEWER kadencijai tapo laisva nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Ann STRIBLEY, Councillor.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 25 d.

            Tarybos vardu

            Pirmininkė

         F. GUIDI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  2014 m. kovo 11 d. Tarybos sprendimas, kuriuo skiriami Regionų komiteto Jungtinei Karalystei atstovaujantys keturi nariai (OL C 74, 2014 3 13, p. 1).


title: 2009 m. balandžio 23 d. Europos Parlamento sprendimas dėl Europos Sąjungos įstaigų vertimo centro 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/145

         EUROPOS PARLAMENTO SPRENDIMAS
   2009 m. balandžio 23 d.
   dėl Europos Sąjungos įstaigų vertimo centro 2007 finansinių metų biudžeto įvykdymo patvirtinimo
   (2009/657/EB)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2007 finansinių metų galutinių metinių ataskaitų, kartu su Centro atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0178/2009),

               1.

               suteikia patvirtinimą Europos Sąjungos įstaigų vertimo centro direktoriui, kad Centro 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 42.

      (2)  OL C 311, 2008 12 5, p. 116.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.
   EUROPOS PARLAMENTO REZOLIUCIJA
   2009 m. balandžio 23 d.
   su pastabomis, sudarančiomis neatskiriamą sprendimo dėl Europos Sąjungos įstaigų vertimo centro 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2007 finansinių metų galutinių metinių ataskaitų, kartu su Centro atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0178/2009),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi Parlamentas 2008 m. balandžio 22 d. priėmė sprendimą dėl Europos Sąjungos įstaigų vertimo centro direktoriui suteikiamo patvirtinimo, kad Centro 2006 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia:

                           —

                           atkreipė dėmesį į 2006 m. Audito Rūmų ataskaitoje pateiktą jų pastabą, kad 2006 m. buvo sukauptas 16,9 mln. eurų perteklius ir kad 2007 m. Centras 9,3 mln. grąžins savo klientams; pritarė Audito Rūmams, jog atsižvelgiant į minėtąjį sukauptą lėšų perteklių galima daryti išvadą, kad Centro vertimų kainos apskaičiavimo metodika nebuvo pakankamai tiksli,

                           —

                           išreiškė viltį, kad greitai bus rastas sprendimas dėl darbdavio mokamų pensijų įmokų,

               1.

               atkreipia dėmesį į Audito Rūmų pastabą, jog viešųjų pirkimų procedūrų auditas parodė, kad sutarčių sudarymo kriterijų įvertinimas nebuvo tinkamai paremtas dokumentais, nes nebuvo atlikta pasiūlytų skirtingų alternatyvų ekonominės naudos analizės galutiniam pasirinkimui pagrįsti;

               2.

               pabrėžia, kad Audito Rūmų vertinimu vykdant vieną iš šešių tikrintų įdarbinimo procedūrų nebuvo užtikrintas procedūros skaidrumas, kadangi atlikę šešių įdarbinimo procedūrų auditą, Audito Rūmai nustatė, kad vykdant vieną iš jų buvo netvarkingi dokumentai;

               3.

               atkreipia dėmesį Centro pasiryžimą išnagrinėti Audito Rūmų nustatytas problemas, susijusias su viešųjų pirkimų ir įdarbinimo procedūromis, ir atitinkamai patobulinti šias procedūras;

               4.

               tikisi, kas savo 2008 m. veiklos ataskaitoje Centras nurodys, kokių tolesnių priemonių buvo imtasi ir kokių rezultatų pasiekta;

         Tolesnės priemonės, susijusios su ankstesniais biudžeto įvykdymo patvirtinimais

               5.

               pabrėžia, kad 2007 m. Centras savo klientams grąžino 9 300 000 eurų iš pajamų, kurios buvo perkeltos iš ankstesniųjų finansinių metų;

               6.

               nepritaria tam, jog vis dar neišspręstas Centro ir Komisijos konfliktas dėl darbdavių mokamos darbuotojų pensijų įnašų dalies, nors ši problema buvo pabrėžiama daugelio ankstesnių metų sprendimuose dėl biudžeto įvykdymo patvirtinimo;

               7.

               atkreipia dėmesį į tai, kad Centras sudarė rezervą tam atvejui, jei reikėtų mokėti šiuos įnašus, ir kad 2007 m. šis rezervas siekė 2 228 928 eurų;

               8.

               primygtinai reikalauja, kad Komisija ir Centras dėtų pastangas siekdami greitai išspręsti šį konfliktą dėl darbuotojų pensijų įnašų; prašo Centrą informuoti biudžeto valdymo instituciją apie šių derybų rezultatus;

               9.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 42.

      (2)  OL C 311, 2008 12 5, p. 116.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 118.

      (7)  Žr. šio Oficialiojo leidinio p. 206.


title: 2015 m. birželio 22 d. Tarybos sprendimas (BUSP) 2015/971, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje

text:
23.6.2015

               LT

               Europos Sąjungos oficialusis leidinys

               L 157/50

         TARYBOS SPRENDIMAS (BUSP) 2015/971
   2015 m. birželio 22 d.
   kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. liepos 31 d. Taryba priėmė Sprendimą 2014/512/BUSP (1);

               (2)

               2015 m. kovo 19 d. Europos Vadovų Taryba susitarė, kad būtų imtasi reikiamų priemonių siekiant aiškiai susieti ribojamųjų priemonių galiojimą su visišku Minsko susitarimų įgyvendinimu ne vėliau kaip 2015 m. gruodžio 31 d.;

               (3)

               Sprendimas 2013/512/BUSP turėtų būti pratęstas dar šešiems mėnesiams, siekiant sudaryti Tarybai sąlygas įvertinti Minsko susitarimų įgyvendinimą;

               (4)

               todėl Sprendimas 2014/512/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/512/BUSP 9 straipsnio 1 dalis pakeičiama taip:

      „1.   Šis sprendimas taikomas iki 2016 m. sausio 31 d.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2015 m. birželio 22 d.

            Tarybos vardu

            Pirmininkė

         F. MOGHERINI

      (1)  2014 m. liepos 31 d. Tarybos sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 229, 2014 7 31, p. 13).


title: 2012 m. lapkričio 26 d. Tarybos sprendimas 2012/723/BUSP, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte

text:
27.11.2012

               LT

               Europos Sąjungos oficialusis leidinys

               L 327/44

         TARYBOS SPRENDIMAS 2012/723/BUSP
   2012 m. lapkričio 26 d.
   kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. kovo 21 d. Taryba priėmė Sprendimą 2011/172/BUSP (1);

               (2)

               siekiant sudaryti palankesnes sąlygas tam, kad Egipto valstybei būtų grąžintos pasisavintos lėšos, reikėtų iš dalies pakeisti nukrypti leidžiančias nuostatas pagal Sprendimą 2011/172/BUSP, kad būtų galima nutraukti tam tikrų lėšų ar ekonominių išteklių įšaldymą, kai jų reikia iki arba po atitinkamų fizinių ar juridinių asmenų, subjektų ir organizacijų įtraukimo į sąrašą dienos Sąjungoje priimtam teisminės institucijos ar administraciniam sprendimui arba valstybėje narėje vykdytinam teisminės institucijos sprendimui įgyvendinti;

               (3)

               todėl Sprendimas 2011/172/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/172/BUSP iš dalies keičiamas taip:

               1)

               1 straipsnio 4 dalis pakeičiama taip:
               „4.   Nukrypstant nuo 1 dalies, valstybės narės kompetentingos valdžios institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

                           a)

                           lėšoms ar ekonominiams ištekliams taikomas arbitražinis sprendimas, priimtas iki tos dienos, kurią 1 dalyje nurodytas fizinis ar juridinis asmuo, subjektas ar organizacija buvo įtrauktas į priede pateiktą sąrašą, arba Sąjungoje priimtas teisminės institucijos ar administracinis sprendimas, arba atitinkamoje valstybėje narėje vykdytinas teisminės institucijos sprendimas, priimtas iki arba po tos dienos;

                           b)

                           lėšos ar ekonominiai ištekliai bus naudojami tik reikalavimams, kurie yra garantuoti tokiu sprendimu arba kurie yra pripažinti teisėtais tokiame sprendime, patenkinti, neperžengiant ribų, nustatytų taikomais įstatymais ir kitais teisės aktais, reglamentuojančiais tokius reikalavimus pateikiančių asmenų teises;

                           c)

                           sprendimas nėra priede pateiktame sąraše nurodyto fizinio ar juridinio asmens, subjekto ar organizacijos naudai ir

                           d)

                           sprendimo pripažinimas neprieštarauja atitinkamos valstybės narės viešajai tvarkai.

                     Atitinkama valstybė narė informuoja kitas valstybes nares ir Komisiją apie pagal šią dalį suteiktus leidimus.“;

               2)

               1 straipsnio 6 dalis pakeičiama taip:
               „6.   2 dalis netaikoma, kai įšaldytos sąskaitos papildomos:

                           a)

                           palūkanomis arba kitomis dėl tų sąskaitų atsirandančiomis pajamomis, arba

                           b)

                           mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti 1 ir 2 dalyje numatytos priemonės, arba

                           c)

                           mokėjimais pagal teisminius, administracinius ar arbitražinius sprendimus, priimtus Sąjungoje ar kurie vykdytini atitinkamoje valstybėje narėje,

                     jeigu tokioms palūkanoms, kitoms pajamoms ir mokėjimams tebetaikomos 1 dalyje numatytos priemonės.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. lapkričio 26 d.

            Tarybos vardu

            Pirmininkas

         G. DEMOSTHENOUS

      (1)  OL L 76, 2011 3 22, p. 63.